ການເລືອກຕັ້ງເອົາ ສະມາຊິກສະພາຜູ້ແທນ ຮອບສອງຂອງອີຈີບ
ການ​ປ່ອນ​ບັດ​ຈະ​ສືບ​ຕໍ່​ໄປ​ ຈົນ​ເຖິງ​ວັນ​ພະຫັດ​ມື້​ອື່ນ ສໍາ​ຫລັບ​ບ່ອນ​ນັ່ງ​ ໃນສະພາ​ຕໍ່າ ທີ່​ມີ​ທັງ​ໝົດ 498 ບ່ອນ​​ນັ້ນ.
ຊາວອີຈິບ ໄດ້ເລິ່ມພາກັນອອກໄປປ່ອນບັດຮອບທີ່ສອງເອົາສະມາຊິກສະພາຜູ້ແທນ ລຸນ ຫລັງຮອບທີ່ນຶ່ງ ທີ່ຄອບງໍາໂດຍບັນດາພັກສະສະໜາ ອີສລາມເປັນສ່ວນໃຫຍ່ນັ້ນ ບ່ອນປ່ອນບັດເລືອກຕັ້ງໄດ້ເປີດຂຶ້ນຢູ່ເກົ້າເຂດເມື່ອວັນພຸດມື້ນີ້ ໂຮມທັງເຂດ Aswan, Beni Suef, Giza, Ismailia, Suez ແລະເຂດ Sohag ການປ່ອນບັດຈະສືບຕໍ່ໄປຈົນເຖິງວັນພະຫັດມື້ອື່ນສໍາຫລັບບ່ອນນັ່ງໃນສະພາຕໍ່າ ທີ່ມີທັງ ໝົດ 498 ບ່ອນນັ້ນ ການເລືອກຕັ້ງຮອບທີ່ສາມ ທີ່ ກວມເອົາເກົ້າແຂວງທີ່ຍັງເຫລືອນັ້ນ ຊຶ່ງມີກໍານົດຈະຈັດຂຶ້ນໃນຕົ້ນເດືອນມັງ ກອນປີໜ້ານີ້ ການເລືອກຕັ້ງເອົາສະມາຊິກສະພາຜູ້ແທນຄັ້ງນີ້ ຖືວ່າເປັນການເລືອກຕັ້ງເທື່ອທໍາອິດ ນັບ ຕັ້ງແຕ່ການລຸກຮືຂຶ້ນທີ່ຮູ້ກັນດີໃນທົ່ວໂລກ ເພື່ອໂຄ່ນລົ້ມອະດີດປະທານາທິບໍດີ Hosni Mubarak ນັ້ນ ການເລືອກຕັ້ງຫລາຍໆບັ້ນເອົາສະມາຊິກສະພາສູງທີ່ມີອໍານາດໜ້ອຍກວ່າ ນັ້ນຈະເລີ່ມຂຶ້ນ ໃນທ້າຍເດືອນມັງກອນ ແລະຈະສິ້ນສຸດລົງໃນເດືອນມີນາ ຊຶ່ງຕໍ່ຈາກນັ້ນສະພາແຫ່ງຊາດຈ ຮ່າງລັດຖະທໍາມະນູນສະບັບໃໝ່ຂຶ້ນມາ